
25-TA-2272: Likumprojekts (Grozījumi)
Grozījumi Pievienotās vērtības nodokļa likumā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Likumprojekts (grozījumi)
 Grozījumi Pievienotās vērtības nodokļa likumā
	Iebildums (LDDK - 03.10.2025.)
Latvijas darba devēju konfederācija (LDDK) norāda, ka izziņā minētais "Ņemts vērā" neatbilst patiesībai, un uztur savus iebildumus par to, ka ir pārkāpta iepriekšējā vienošanās starp valdību un sociālajiem partneriem (par to, ka nodokļu sistēma vidējā termiņā netiek būtiski pārskatīta), tādējādi ignorējot sociālo dialogu. 

LDDK atkārtoti vērš uzmanību arī uz to, ka konkrētie grozījumi PVN likumā rada negatīvu finansiālu ietekmi uz budžetu.
Piedāvātā redakcija
-
	Ņemts vērā
Ņemot vērā koalīcijas partneru panākto vienošanos par minētajiem grozījumiem, Latvijas Darba devēju konfederācijas iebildumi šajā posmā tiek uztverti kā viedoklis.

 
	Likumprojekts (grozījumi)
 Grozījumi Pievienotās vērtības nodokļa likumā

	2.
	Likumprojekts (grozījumi)
 Grozījumi Pievienotās vērtības nodokļa likumā
	Iebildums (LDDK - 29.09.2025.)
Latvijas darba devēju konfederācija (LDDK) atgādina, ka 2024.gada septembrī valdība un sociālie partneri vienojās par nodokļu pamatnostādnēm vidējā termiņā, kuras paredzēja virkni izmaiņu Latvijas nodokļu sistēmā, un ir stājušās spēkā 2025.gadā. Iepriekš minētā vienošanās ietver arī apņemšanos, ka nodokļu sistēma netiek būtiski pārskatīta līdz 2028.gadam, jo ir svarīgi saglabāt sistēmas paredzamību nodokļu maksātājiem, potenciālajiem investoriem un citām iesaistītajām pusēm.
Tāpēc LDDK pauž neizpratni par to, ka valdība piedāvā ārpuskārtas nodokļu izmaiņas, kas nav apspriestas ar sociālajiem partneriem, tādējādi ignorējot sociālo dialogu.
Papildus LDDK vērš uzmanību arī uz to, ka piedāvātie grozījumi PVN likumā rada negatīvu finansiālu ietekmi uz budžetu (2026.gadā - 15 milj. eiro, 2027.gadā - 16,4 milj. eiro), kamēr to sagaidāmā ietekme un nepieciešamība ir apšaubāma, ņemot vērā ģeopolitisko situāciju, kad budžeta galvenā prioritāte ir aizsardzība, kas turpmākajos gados prasīs arvien lielāku finansējumu. Tāpēc LDDK atkārtoti aicina kritiski izvērtēt valsts budžetu, lai pēc iespējas ierobežotu valsts parāda pieaugumu un ar to saistītos apkalpošanas izdevumus.
Piedāvātā redakcija
-
	Ņemts vērā
Koalīcijas partneri vienojušies par samazinātās PVN likmes 12% apmērā noteikšanu tādām pārtikas produktu piegādēm kā maizei, pienam, mājputnu gaļai un olām.
 
	Likumprojekts (grozījumi)
 Grozījumi Pievienotās vērtības nodokļa likumā

	3.
	Likumprojekts (grozījumi)
 "(16) Nodokļa samazināto likmi 12 procentu apmērā piemēro:
1) tādu pārtikas produktu piegādei, kuri ir šā likuma pielikumā minētie svaigie augļi, ogas un dārzeņi, tostarp mazgāti, mizoti, lobīti, griezti un fasēti, bet nav apstrādāti termiski vai kā citādi (piemēram, saldēti, sālīti, kaltēti);
2) maizes, piena, mājputnu gaļas un olu piegādēm."
	Iebildums (FM - 30.09.2025.)
Ņemot vērā, ka vispārējais produktu nosaukums piedāvātajā 42. panta sešpadsmitās daļas 2.punktā var rādīt neskaidrības administrēšanas procesā, lūdzam sagatavot pilnvērtīgu Pievienotās vērtības nodokļa likuma pielikumu ar produktu uzskaitījumu kā tas ir šobrīd Pievienotās vērtības nodokļa likuma pielikumā attiecībā uz augļu, ogu un dārzeņu piegādēm. Tādējādi lūdzam precizēt piedāvātās 42. panta sešpadsmitās daļas redakciju un tās 1.punktā atsaukties uz Pievienotās vērtības nodokļa likuma 1.pielikumu  un 2.punktā norādīt kā saskaņā ar Pievienotās vērtības nodokļa likuma 2.pielikumu. Attiecīgi precizējams Pievienotās vērtības nodokļa likuma pielikums, norādot, ka tas ir 1.pielikums.
Piedāvātā redakcija
-
	Ņemts vērā
Precizēta likumprojekta redakcijā piedāvātā likuma 42.panta sešpadsmitās daļas 2.punkta redakcija, pilnveidojot un detalizētāk nosakot to pārtikas produktu uzskaitījumu, kam saskaņā ar likumprojektā piedāvāto redakciju plānots noteikt samazināto PVN likmi 12% apmērā.
Papildus informējam, ka Zemkopības ministrija ir gatava iesaistīties metodikas par 12% PVN likmes piemērošanu 42.panta sešpadsmitās daļas 2.punktā noteiktajiem pārtikas produktiem izstrādē, ja Valsts ieņēmumam administrēšanas procesa nodrošināšanai nepieciešams vēl detalizētāks produktu saraksts.
	Likumprojekts (grozījumi)
 "(5) Nodokļa samazināto likmi piecu procentu apmērā piemēro grāmatu, tostarp mācību literatūras, brošūru, bukletu un tamlīdzīgu iespieddarbu, bilžu, zīmējamo un krāsojamo grāmatu bērniem, iespiestu nošu un nošu rakstu, karšu un hidrogrāfisko vai tamlīdzīgu shēmu, piegādei iespieddarba vai elektroniska izdevuma formā, tostarp grāmatu piegādei tiešsaistes režīmā vai lejupielādējot, ja tās ir izdotas vai publicētas valsts valodā, latgaliešu rakstu valodā (vēsturiski veidojies latviešu valodas paveids) un Latvijas pirmiedzīvotāju – lībiešu – valodā, kā arī citu dalībvalstu, Eiropas Ekonomiskās zonas dalībvalstu, Šveices Konfederācijas, Eiropas Savienības kandidātvalstu valsts valodās vai Ekonomiskās sadarbības un attīstības organizācijas oficiālajās valodās."

	4.
	Likumprojekts (grozījumi)
 Likums stājas spēkā 2026. gada 1. janvārī.
	Iebildums (FM - 30.09.2025.)
Ņemot vērā, ka pilotprojekta ietvaros pievienotās vērtības nodokļa samazināto likmi 12% apmērā 42.panta sešpadsmitās daļas 2.punktā minētajām piegādēm ir paredzēts piemērot no 01.07.2026. līdz 30.06.2027., lūdzam precizēt spēkā stāšanos datumu.
Piedāvātā redakcija
-
	Ņemts vērā
Koriģēts likumprojekta spēkā stāšanās datums.
	Likumprojekts (grozījumi)
 Likums stājas spēkā 2026. gada 1. janvārī.

	5.
	Anotācija (ex-ante)
1.2. Mērķis
	Iebildums (FM - 30.09.2025.)
Ņemot vērā, ka nav sniegta informācija par ēnu ekonomiku pārtikas nozarē, kā arī to, ka attiecīgā pievienotās vērtības nodokļa (PVN) likme tiek piemērota konkrētām produktu piegādēm vienādi neatkarīgi no produktu ražotāja, lūdzam "Mērķa aprakstā" svītrot palīgteikumu "samazināt ēnu ekonomiku pārtikas nozarē un atbalstīt vietējos ražotājus." Papildus atzīmējam, ka attiecībā uz ražotāju PVN ir neitrāls, jo saņemtajos PVN rēķinos norādīto PVN ir tiesības, ievērojot Pievienotās vērtības nodokļa likuma regulējumu, atskaitīt kā priekšnodokli.
 
Piedāvātā redakcija
-
	Ņemts vērā
Precizēts anotācijas teksts.
	Anotācija (ex-ante)
1.2. Mērķis

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 30.09.2025.)
Ņemot vērā izteikto iebildumu attiecībā uz "Mērķa aprakstā" minēto, lūdzam 1.3.sadaļā "Pašreizējā situācijā" svītrot 3. un 4.teikumu. Papildus norādām, ka produkta importam un tāda paša produkta iekšzemes piegādēm tiek piemērota attiecīgi vienāda PVN likme, tādējādi PVN likme neietekmē patērētāju izvēli attiecībā uz importa produktu.  Attiecīgi lūdzam svītrot 1.3. sadaļā "Problēmas aprakstā" pēdējo teikumu un "Risinājuma aprakstā" palīgteikumu "kā arī mazinātu ēnu ekonomikas īpatsvaru".
Piedāvātā redakcija
-
	Ņemts vērā
Precizēts anotācijas teksts.
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
1.5. Pēcpārbaudes (ex-post) izvērtējums
	Iebildums (FM - 30.09.2025.)
Ņemot vērā, ka PVN samazināto likmi 12 % apmērā pilotprojekta ietvaros ir paredzēts piemērot  no 01.07.2026., lūdzam precizēt Ietekmes pēcpārbaudes veikšanas termiņu, proti, 30.04.2027.
Piedāvātā redakcija
-
	Ņemts vērā
Precizēts pēcpārbaudes veikšanas termiņš.
	Anotācija (ex-ante)
1.5. Pēcpārbaudes (ex-post) izvērtējums

	8.
	Anotācija (ex-ante)
1.5. Pēcpārbaudes (ex-post) izvērtējums
	Iebildums (FM - 30.09.2025.)
Lūdzam detalizētāk izklāstīt metodoloģiju, pēc kuras tiks veikts pēcpārbaudes (ex-post) izvērtējums, kā arī definēt konkrētus rezultatīvos rādītājus.
Piedāvātā redakcija
-
	Ņemts vērā
Precizēta likumprojekta anotācijas 1.5.sadaļa pilnveidojot skaidrojumu par pēcpārbaudes (ex-post) izvērtējuma veikšanu, metodoloģijas izstrādi, kā arī definējot divus rādītājus (1.rādītājs pārtikas produktu pamata cenu izmaiņu rādītājs salīdzinājumā ar citām Baltijas valstīm un 2.rādītājs patēriņa izmaiņu rādītājs salīdzinājumā ar citām Baltijas valstīm) pēc kā tiks vērtēta tiesību akta mērķa sasniegšana atbilstoši jau Ministru kabineta 2025. gada 22. septembra sēdes protokollēmuma Nr. 38. 1. § 20.punktā dotajam uzdevumam, kas jāveic Zemkopības ministrijai sadarbībā ar Ekonomikas ministriju un Finanšu ministriju.
	Anotācija (ex-ante)
1.5. Pēcpārbaudes (ex-post) izvērtējums

	9.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 30.09.2025.)
Nepieciešams aizpildīt anotācijas 3.sadaļas 5.1.apakšpunktu.
Piedāvātā redakcija
-
	Ņemts vērā
Aizpildīts anotācijas 3. sadaļas 5.1. apakšpunkts.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 30.09.2025.)
Lūdzam pie citas informācijas norādīt:
Fiskālā ietekme norādīta saskaņā ar Ministru kabinetā 2025.gada 22.septembrī izskatītā Finanšu ministrijas sagatavotā informatīvā ziņojuma “Par valsts budžeta likumprojektā  iekļaujamiem prioritārajiem pasākumiem 2026., 2027. un 2028.gadam” (25-TA-2218) 1.pielikuma 47.pozīcijā minēto. Fiskālās ietekmes novērtējums tiek balstīts uz pārtikas produktu pamatgrupu (pēc ECOICOP klasifikācijas) piegāžu apmēriem mājsaimniecībām, ņemot vērā pieņēmumus par to attīstības dinamiku, inflāciju, ēnu ekonomikas un PVN maksātāju īpatsvaru, kas tika sadalīti detalizētākajās pārtikas produktu grupās (maize (ECOICOP 01.1.1.3), mājputnu gaļa (ECOICOP 01.1.2.4), piens (ECOICOP 01.1.4.1) un olas (ECOICOP 01.1.4.7.1)), izmantojot pēdējos pieejamos datus par mājsaimniecības patēriņa izdevumu detalizētu sastāvu vidēji uz vienu mājsaimniecības locekli gadā.
 
Piedāvātā redakcija
-
	Ņemts vērā
Papildināta anotācijas 3. sadaļa, ar paskaidrojošu aprakstu ailē  "Cita informācija".
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	11.
	Likumprojekts (grozījumi)
 "(16) Nodokļa samazināto likmi 12 procentu apmērā piemēro:
1) tādu pārtikas produktu piegādēm, kuri ir šā likuma pielikumā minētie svaigie augļi, ogas un dārzeņi, tostarp mazgāti, mizoti, lobīti, griezti un fasēti, bet nav apstrādāti termiski vai kā citādi (piemēram, saldēti, sālīti, kaltēti);
2) visa veida maizes, svaiga, sterilizēta vai pasterizēta piena, izņemot ultrasterilizēta jeb sevišķi augstā temperatūrā sterilizēta piena, svaigas atdzesētas mājputnu (vistu, tītaru, pīļu, zosu, pērļu vistiņu, paipalu) gaļas un mājputnu svaigu olu (čaumalās) piegādēm."
	Priekšlikums (FM - 06.10.2025.)
Aicinām izvērtēt un uz likumprojekta izskatīšanu Saeimā 2.lasījumā sagatavot un iesniegt Pievienotās vērtības nodokļa likuma 2.pielikumu ar konkrētu piegāžu uzskaitījumu, kurām pilotprojekta laikā tiks piemērota PVN samazinātā likme 12% apmērā saskaņā ar Pievienotās vērtības nodokļa likuma 42.panta sešpadsmitās daļas 2.punktu. Līdz ar to detalizēti visas maizes, piena, svaigas atdzesētas mājputnu gaļas piegādes uzskaitot pielikumā, līdzīgi kā tas ir šobrīd Pievienotās vērtības nodokļa likuma pielikumā attiecībā uz augļiem, ogām un dārzeņiem, kuriem piemēro PVN samazināto likmi. Tādējādi  izvairoties no tā, ka šo produktu atsevišķa detalizācija tiek minēta normas tekstā un iekavās.
 
Piedāvātā redakcija
-
	Ņemts vērā
Zemkopības ministrija izvērtēs un uz likumprojekta izskatīšanu Saeimā 2.lasījumā sagatavos un iesniegs Pievienotās vērtības nodokļa likuma 2.pielikumu ar konkrētu piegāžu uzskaitījumu.
 
	Likumprojekts (grozījumi)
 "(5) Nodokļa samazināto likmi piecu procentu apmērā piemēro grāmatu, tostarp mācību literatūras, brošūru, bukletu un tamlīdzīgu iespieddarbu, bilžu, zīmējamo un krāsojamo grāmatu bērniem, iespiestu nošu un nošu rakstu, karšu un hidrogrāfisko vai tamlīdzīgu shēmu, piegādei iespieddarba vai elektroniska izdevuma formā, tostarp grāmatu piegādei tiešsaistes režīmā vai lejupielādējot, ja tās ir izdotas vai publicētas valsts valodā, latgaliešu rakstu valodā (vēsturiski veidojies latviešu valodas paveids) un Latvijas pirmiedzīvotāju – lībiešu – valodā, kā arī citu dalībvalstu, Eiropas Ekonomiskās zonas dalībvalstu, Šveices Konfederācijas, Eiropas Savienības kandidātvalstu valsts valodās vai Ekonomiskās sadarbības un attīstības organizācijas oficiālajās valodās."



